cyanic-selkie/wikianc huggingface dataset:
सुश्रुत संहिता
सुश्रुतसंहिता बृहद्त्रयी का एक महत्वपूर्ण ग्रन्थ है (वृहत्त्रयी = चरकसंहिता + सुश्रुतसंहिता +अष्टाङ्गहृदयम्) । यह संहिता आयुर्वेद साहित्य में शल्यतन्त्र की वृहद साहित्य मानी जाती है। धन्वन्तरि द्वारा उपदिष्ट एवं उनके शिष्य सुश्रुत द्वारा प्रणीत ग्रन्थ आयुर्वेदजगत में 'सुश्रुतसंहिता' के नाम से विख्यात हुआ। कालक्रम में ५वीं शताब्दी में नागार्जुन द्वारा इस संहिता में उत्तरतन्त्र जोड़ने के साथ-साथ सम्पूर्ण संहिता का प्रतिसंस्कार भी किया गया। इसके बाद १०वीं सदी में तीसटपुत्र चन्द्रट ने जेज्जट की व्याख्या के आधार पर इसकी पाठशुद्धि की। उनका यह योगदान भी प्रतिसंस्कार जैसा ही था। इसके रचयिता सुश्रुत हैं जो छठी शताब्दी ईसापूर्व काशी में जन्मे थे।
यद्यपि वर्तमानकाल में उपलब्ध सुश्रुतसंहिता में अष्टाङ्ग आयुर्वेद का पर्याप्त वर्णन मिलता है तथापि शल्यचिकित्सा को आधार मानकर निर्मित होने के कारण इसे शल्यचिकित्सा के प्राचीनतम एवं आकर ग्रन्थ के रूप में मान्यता प्राप्त हुई है। आधुनिक शल्यचिकित्सक भी सुश्रुत को शल्यचिकित्सा का जनक मानते हैं।
सुश्रुतसंहिता मूलतः ५ स्थानों और १२० अध्यायों (सूत्रस्थान-४६, निदानस्थान-१६, शारीरस्थान-१०, चिकित्सास्थान-४० एवं कल्पस्थान-८ अध्यायों) में विभाजित है। नागार्जुनकृत उत्तरतन्त्र के ६६ अध्यायों को भी इसमें जोड़ देने पर वर्तमान में इस संहिता में कुल १८६ अध्याय मिलते हैं। इसमें ११२० रोगों, ७०० औषधीय पौधों, खनिज-स्रोतों पर आधारित ६४ प्रक्रियाओं, जन्तु-स्रोतों पर आधारित ५७ प्रक्रियाओं, तथा आठ प्रकार की शल्य क्रियाओं का उल्लेख है।
इस संहिता के सूत्रस्थान में आयुर्वेद के मौलिक सिद्धान्त जैसे दोष-धातु-मल, ऋतुचर्या, हिताहित, अरिष्ट, रस-गुण-वीर्य-विपाक, आहार, औषध-द्रव्य, वमन-विरेचन आदि के साथ-साथ शल्यचिकित्सा के मूलभूत सिद्धान्तों यथा अष्टविध शल्यकर्म, यन्त्र, शस्त्रानुशस्त्र, क्षारकर्म, अग्निकर्म, जलौकावचारण, कर्णव्यध, कर्णबन्ध, आम और पक्व व्रण, व्रणालेपन, व्रणबन्ध, षट् क्रियाकाल, शल्यापनयन आदि का भी अतुलनीय वर्णन मिलता है। तदुपरान्त निदानस्थान में शल्यशास्त्र के कतिपय प्रमुख रोगों का निदानपञ्चकात्मक वर्णन एवं शारीरस्थान में दार्शनिक विषयों, कौमारभृत्य के मौलिक सिद्धान्तों, मानव शरीरक्रिया और शरीररचना का वर्णन है। इसी स्थान में मर्मशारीर की अवस्थिति सुश्रुत के शारीर विषयक ज्ञान का उत्कृष्टतम स्वरूप है, आधुनिक चिकित्सा विज्ञान के लिए भी यह कुतुहल का विषय है। अधुना इस विषय पर पुनः अनुसन्धान अपेक्षित है। आयुर्वेदीय साहित्य में शरीररचना (एनाटॉमी) का जितना विशद विवेचन सुश्रुतसंहिता में मिलता है, उतना किसी अन्य ग्रन्थ में नहीं है। इसी कारण आयुर्वेदवाङ्मय में 'शारीरे सुश्रुतः श्रेष्ठः' (शरीररचना की व्याख्या में सुश्रुत श्रेष्ठ हैं) उक्ति प्रसिद्ध है।
चिकित्सास्थान में शल्यतन्त्रोक्त रोगों की चिकित्सा के साथ-साथ, वाजीकरण, रसायन एवं पञ्चकर्म आदि चिकित्सा विधाओं का वर्णन तथा कल्पस्थान में अगदतन्त्र का विस्तृत वर्णन है। उत्तरतन्त्र में शालाक्यतन्त्र, कौमारभृत्य, कायचिकित्सा, भूतविद्या, स्वस्थवृत्त, तन्त्रयुक्ति, रस और दोष विषयक मौलिक सिद्धान्तों का वर्णन है। संक्षेप में सुश्रुतसंहिता में न केवल शल्यतन्त्र अपितु आयुर्वेद के अनेक महत्त्वपूर्ण सिद्धान्तों का विशद विश्लेषण किया गया है जिसके परिणामस्वरूप सुश्रुतसंहिता को बृहत्त्रयी में समादृत स्थान प्राप्त है।
संरचना
सुश्रुत संहिता दो खण्डों में विभक्त है : पूर्वतन्त्र तथा उत्तरतन्त्र
पूर्वतन्त्र : पूर्वतन्त्र के पाँच भाग हैं- सूत्रस्थान, निदानस्थान, शारीरस्थान, कल्पस्थान तथा चिकित्सास्थान। इसमें १२० अध्याय हैं जिनमें आयुर्वेद के प्रथम चार अंगों (शल्यतंत्र, अगदतंत्र, रसायनतन्त्र, वाजीकरण) का विस्तृत विवेचन है। (चरकसंहिता और अष्टांगहृदय ग्रंथों में भी १२० अध्याय ही हैं।)
उत्तरतन्त्र : इस तन्त्र में 66 अध्याय हैं जिनमें आयुर्वेद के शेष चार अंगों (शालाक्य, कौमार्यभृत्य, कायचिकित्सा तथा भूतविद्या) का विस्तृत विवेचन है। इस तंत्र को 'औपद्रविक' भी कहते हैं क्योंकि इसमें शल्यक्रिया से होने वाले 'उपद्रवों' के साथ ही ज्वर, पेचिस, हिचकी, खांसी, कृमिरोग, पाण्डु (पीलिया), कमला आदि का वर्णन है। उत्तरतंत्र का एक भाग 'शालाक्यतंत्र' है जिसमें आँख, कान, नाक एवं सिर के रोगों का वर्णन है।
इस तरह सुश्रुत संहिता के दोनो भागों में छः स्थान तथा 186 अध्याय है।
सूत्रस्थान
सूत्र स्थान में ४६ अध्याय हैं।
सूत्रस्थान के योगसूत्रीय अध्याय में अस्त्र-शस्त्र, यंत्र-उपयंत्र संबंधित संपूर्ण जानकारी वर्णित है। आचार्य सुश्रुत ने अपने इस स्थान में सौ से अधिक शल्य शस्त्रों का वर्णन किया है जैसे-
1. शस्त्रों के मूठ एवं जोड़ मजबूत होने चाहिए।
2. वे चमकीले और तीक्ष्ण होने चाहिए।
4. अस्थि टूट जाने पर जोड़ने के लिए बांस की पट्टियों का प्रयोग करना चाहिए। अस्थियों को ठीक बिठाने के लिए बाहर से मालिश का विधान बताया है।
5. व्रणों के अनेक प्रकार एवं अलग-अलग उपचार-पद्धति का वर्णन।
7. सिर एवं चेहरे पर कट-फट जाने पर बंध (टाका) लगाने का वर्णन।
8. जख्मों में लोहकण या लोहखण्ड धुस जाने से चुम्बक के प्रयोग से बाहर निकालना।
10. कच्चे व्रणों को पकाने के लिए पुल्टिस बांधना, सेकाई करना, रक्त निकालने या चीरा लगाने का विधान है।
11. जलोदर (पेट में पानी जमा होना) और वृषण वृद्धि (अण्डकोष में पानी भरना) में छेदन कर जल निकालने का विधान।
12. मूत्राशय में बनने वाल पथरी रोग में शल्य क्रिया का वर्णन है। इसी तरह पंचकर्म में रक्त मोक्षण (रोग के स्थान को लोह गरम करके दागना या ऑकना), त्रिदोष सिद्धान्त का सरल वर्णन है।
३४वें अध्याय में परिचर (nurse) के गुणों का वर्णन है-
निदानस्थान
इस स्थान में १६ (सोलह) अध्याय हैं जिसमें शल्यप्रधान रोगों (आपरेशन से ठीक होने वाले) जैसे अर्श (बवासिर), भगन्दर (गुदा के पास होने वाला घाव), अश्मरी (मूत्राशय, एवं पित्ताशय की पथरी), मुढ़गर्भ (माँ के गर्भ में ही बच्चे की मृत्यु), गुल्म (ट्यूमर) आदि रोगों का निदान लक्षण एवं सम्पूर्ण चिकित्सा का वर्णन है।
शारीरस्थान
इस स्थान में १० अध्याय है जिसमें शरीर की परिभाषा, सम्पूर्ण गर्भ का वर्णन, पुरूष या सृष्टि का उत्पतिक्रम का विस्तृत वर्णन है। शरीर के अंग-प्रत्यंग एवं सभी अवयव जैसे- अस्थि संख्या, मांस पेशी, स्नायु, कण्डरा, शिरा, धमनी, हृदय, फेफड़े आदि अंगों का वर्णन है।
कल्पस्थान
कल्प स्थान में ८ अध्याय हैं। इस सम्पूर्ण भाग में स्थावर एवं जांगम विषों के लक्षण, उनकी पहचान, विषों का औषधि प्रयोग एवं विषों से बाधित व्यक्ति का चिकित्सा कर्म का विस्तृत वर्णन है।
उत्तरस्थान
उत्तर स्थान में ६६ अध्याय हैं जिसमें नेत्र रोग, शिरोरोग, कर्ण रोग आदि उर्ध्व शरीर (शिर में सभी भाग) गत रोगों की शल्य एवं औषधि चिकित्सा का वर्णन है।
शल्यक्रियाएँ
सुश्रुतसंहिता में आठ प्रकार शल्ययोग्य रोग/विकार वर्णित हैं:
सुश्रुत संहिता में शल्य क्रियाओं के लिए आवश्यक यंत्रों (साधनों) तथा शस्त्रों (उपकरणों) का भी विस्तार से वर्णन किया गया है। इस महान ग्रन्थ में २४ प्रकार के स्वास्तिकों, २ प्रकार के संदंस, २८ प्रकार की शलाकाओं तथा २० प्रकार की नाड़ियों (नलिका) का उल्लेख हुआ है। इनके अतिरिक्त शरीर के प्रत्येक अंग की शस्त्र-क्रिया के लिए बीस प्रकार के शस्त्रों (उपकरणों) का भी वर्णन किया गया है। ऊपर जिन आठ प्रकार की शल्य क्रियाओं का संदर्भ आया है, वे विभिन्न साधनों व उपकरणों से की जाती थीं। उपकरणों (शस्त्रों) के नाम इस प्रकार हैं-
शल्यक्रिया से पहले व बाद में वातावरण व उपकरणों की शुद्धता (रोग-प्रतिरोधी वातावरण) पर सुश्रुत ने विशेष जोर दिया है। शल्य चिकित्सा (सर्जरी) से पहले रोगी को संज्ञा-शून्य करने (एनेस्थेशिया) की विधि व इसकी आवश्यकता भी बताई गई है।
इन उपकरणों के साथ ही आवश्यकता पड़ने पर बांस, स्फटिक तथा कुछ विशेष प्रकार के प्रस्तर खण्डों का उपयोग भी शल्य क्रिया में किया जाता था। शल्य क्रिया के मर्मज्ञ महर्षि सुश्रुत ने १४ प्रकार की पट्टियों का विवरण किया है। उन्होंने हड्डियों के खिसकने के छह प्रकारों तथा अस्थिभंग के १२ प्रकारों की विवेचना की है। यही नहीं, सुश्रुतसंहिता में कान संबंधी बीमारियों के २८ प्रकार तथा नेत्र-रोगों के २६ प्रकार बताए गए हैं।
सुश्रुत संहिता में मनुष्य की आंतों में कर्कट रोग (कैंसर) के कारण उत्पन्न हानिकर तन्तुओं (टिश्युओं) को शल्य क्रिया से हटा देने का विवरण है। शल्यक्रिया द्वारा शिशु-जन्म (सीजेरियन) की विधियों का वर्णन किया गया है। ‘न्यूरो-सर्जरी‘ अर्थात्‌ रोग-मुक्ति के लिए नाड़ियों पर शल्य-क्रिया का उल्लेख है तथा आधुनिक काल की सर्वाधिक पेचीदी क्रिया ‘प्लास्टिक सर्जरी‘ का सविस्तार वर्णन सुश्रुत के ग्रन्थ में है।
अस्थिभंग, कृत्रिम अंगरोपण, प्लास्टिक सर्जरी, दंतचिकित्सा, नेत्रचिकित्सा, मोतियाबिंद का शस्त्रकर्म, पथरी निकालना, माता का उदर चीरकर बच्चा पैदा करना आदि की विस्तृत विधियाँ सुश्रुतसंहिता में वर्णित हैं।
सुश्रुतसंहिता की टीकाएँ
सुश्रुतसंहिता शल्यपरम्परा का आधारभूत ग्रन्थ है, जिसमें शल्यचिकित्सा की विधाओं के निर्देश के साथ-साथ प्रत्यक्ष कर्माभ्यास को भी पर्याप्त महत्त्व दिया गया है। किन्तु प्रत्यक्ष कर्माभ्यास शास्त्र के सम्यक् अध्ययनोपरान्त ही सम्भव है। संहिता के गूढार्थ को समझे बिना प्रत्यक्ष कर्माभ्यास में सम्यक् गति होना सम्भव नहीं है तथा बिना कर्माभ्यास के शल्यचिकित्सा में सिद्धि की कल्पना व्यर्थ है। अस्तु संहिता के गूढ एवं अस्फुटित विषयों के प्रकाशनार्थ परवर्ती आचार्यों द्वारा इस संहिता पर अनेक व्याख्याओं का प्रणयन किया गया। अधुना उनमें से कतिपय व्याख्याएँ ही उपलब्ध हो पाती हैं। वर्तमान में सुश्रुतसंहिता पर डल्हणविरचित निबन्धसङ्ग्रह, गयदासविरचित न्यायचन्द्रिका, चक्रपाणिदत्त विरचित भानुमती एवं हाराणचन्द्र विरचित सुश्रुतार्थसन्दीपन व्याख्याएँ उपलब्ध हैं। इनमें से न्यायचन्द्रिका केवल निदानस्थान पर और भानुमती केवल सूत्रस्थान पर उपलब्ध है जबकि निबन्धसङ्ग्रह और सुश्रुतार्थसन्दीपन व्याख्याएँ पूर्णतः प्रकाशित हैं। निबन्धसङ्ग्रह सुश्रुतसंहिता की उपलब्ध व्याख्याओं में से पठन-पाठन में सर्वाधिक प्रचलित एवं परमोपयोगी व्याख्या है। इस व्याख्या की महत्ता न केवल सम्पूर्ण उपलब्ध होने के कारण है अपितु विषयों का सरल एवं सुबोध भाषा में स्पष्टीकरण भी इसके महत्त्व ख्यापन का एक हेतु है। इस व्याख्या के बारे में विद्वज्जनों की मान्यता यह है कि संस्कृत का सामान्य ज्ञान रखने वाला स्नातक भी इसके सहित सुश्रुतसंहिता का अध्ययन करके आयुर्वेद के गूढ रहस्यों को आसानी से समझ लेता है। इस व्याख्या में द्रव्यों के अप्रचलित नामों पर टीका करते हुए प्रचलित पर्यायों का उल्लेख करके सन्दिग्ध द्रव्यों की समस्या का कुछ हद तक समाधान किया गया है।
फुलवरिया
फुलवरिया (Phulwaria) भारत के उत्तर प्रदेश राज्य के वाराणसी ज़िले में स्थित एक नगर है। यह वरुणा नदी के किनारे बसा हुआ है और वाराणसी का उपनगर है।
राॅबर्ट वाॅशोप (ब्रिटिश नौसेना अधिकारी)
राॅबर्ट वाॅशोप(Robert Wauchope) (१७८८-१८६२) एक ब्रिटिश ऐडमिरल जिस ने, कभी सुप्रचलित रह चुके, टाइम बाॅल(कालगेंद) का आविष्कार किया था। उन्होंने ने अपना पूरा जिवन ब्रिटेन की शाही नौसेना की सेवा में गुज़ार दिया जिस बीच उन्होंने कई सैन्य अभियानों में शामिल भी थे। उनके बारे में यह भी जाना जाता है कि वे काफी धारमिक व्यक्ती थे।
बचपन एवं प्राथमिक जीवन
राॅबर्ट ऐन्ड्र्यू वाॅशोप और ऐलिस् ब्रेऽड के पांचवे बेटे थे। ऐन्ड्रयू मिडलोथियन, स्काॅटलैंड का रहनेवाला था और ऐलिस् मूलतः न्यूबिथ के व़िलियम ब्रेऽड की बेटी थी। राॅबर्ट के माता एवं पिता का निधन क्रमतः १८२३ एवं १८१४ में हुआ था। उनका बचपन मूलतः मिडलोथियन में ही बीता था।
नौसैन्य एवं गृहस्थ जीवन
राॅबर्ट ने १८०२ में शाही नौसेना में दिखिला लिया था और १८०८ में उन्हें नेपोलियाई युद्धों में कप्तान सैम्युअल पाईम की नाकाम मौरीशियस की चढ़ाई में बहाल काया गया था। इसमें, उनके जहाज़ के तबाह हो जाने के बाद, कोमोडोर जोसिआस् राउली ने उसे अपने साथ ले लिया और उसके बाद उसने दिसम्बर १८१० में ऐडमिरल ऐल्बेमार्ले बऽर्टी के सफल मौरीशियस की चढ़ाई में हिस्सा लिया।
१८१४ में उन्हें कप्तान के पद पर पदोन्नत कर दिया गया और उन्हें जहाज़ एचएमएस युयीडाईस की कमान सौंप दी गई। १८१६ में उसने नेपोलियन से मुलाक़ात की थी, अगले तीन सालों तक वे सेऽन्ट हेलेना में ही तवालद रहे। उन्हें धारमिक चरित्र का होना भी जाना जाता है। उनहें ने १८९१ में दीक्षा ली(इसाई-दीक्षा)। उनके बारे में यह भी दर्ज है कि उन्होंने (संभवतः अपने धार्मिक चरित्र के कारण) एक बार ऐडमिरल राॅबर्ट प्लेम्पिन के अविवाहित माशूका के साथ रहने पर आपत्ति भी ज़ाहिर की थी, साथ ही उन्होंने इसके बाद के चार वर्ष आधे वेतन पर ही व्यतीत किया।
१८२२ में राॅबर्ट ने, सर डेविड कार्निज की बेटी, ऐन्ने कार्निज से शादी कर ली और फिर, पहले ईऽस्टर डड्डिंग्टन, मिडलोथियन में और बाद में मूरहाउस हाॅल, कम्बरलैंड में अपनी गृहस्ती बसा ली। उनकी इकलौती संतान की मृत्यू नाबालिग अवस्था में ही १८४४ में हो गई।
१८३४ में ऐडमिरल पैट्रिक कैम्पबेल(जो उनका साला था) ने राॅबर्ट को अपने जहाज़ पर आमंत्रित किया परन्तु उन्होंने इस शर्त पर मना कर दिया की जहाज़ पर वैश्याऔं का प्रवेश वर्जित होगा, उनकी इसी ज़िद के कारण उन्हें सर थाॅमस हार्डी ने अपनी आयुक्ती से त्यागपत्र सौंपने का लिये कह दिया। कहा जाता है कि उन्होंने सर हाराडी को कहा था की "ऐसा लिखा हुआ हे की तवायफ़-परस्त लोगों को जन्नत नहीं मिलेगी"। बाद में उन्हें एचएमएस थालिया में आयुक्त कर दिया गया(जून १८३४ में) जिसपर उन्हें केप आॅफ़ गुड होप पे तवालद रखा गया था, और बाद में पश्चिमी अफ़्रीका में(१८३६-३७)।
टाइम बाॅल का आविष्कार
समुद्र में सटीक नौवाहन के लिये देशान्तरों की सटीक जानकारी अत्यावश्यक है और इस्के लिये ज़रूरी है कि समुद्री कालमापियों बिलकुल सटीक समय दिखाए। सफ़र से पहले इसे ठीक से निर्धिरित करन ज़रूरी होता था, परन्तु बिलकुल सटीक समय की जानकारी केवल वेधशालाओं में सौरवस्तुओं की स्थिती के अध्ययन से ही निकाली जा सकती थी। १८१८ में राॅबर्ट की इस क्षेत्र में कार्य करने की उत्सुक्ता जागी जिस से दूर सेही समुद्री जहाज़ों को सही समय के संकेत से अवगत कराया जा सके। इसी कार्य के लिये राॅबर्ट ने टाइम बाॅल का आविष्कार किया जो मूलतः एक बड़ा गोलाकार गेंद(टाइम बाॅल) जिसे एक राॅड पर सटीक निर्धारित समय पर ऊपर से नीचे तक हिलाया जा सकता था। राॅबर्ट ने अपने शीर्षाधिकार को अपनी इस युक्ती के बारे में बताया। विष्व के पहले टाइम बाॅल को परीक्षण के लिये पोर्ट्स्माउथ, इंग्लैंड में १८२९ में स्थापित किया गया था, जो अपने काम में काफ़ी रफ़ल रहा। इसके बाद धीरे-धीरे यूको और वश्व के अन्य बंदरगाहों पर भी इसे लगा दिया गया। इसी सिलसिले में एक टाइम बाॅल को ग्रीनविच की शाही वेधशाला में भी शोधकर्ता जाॅन पौन्ड द्वारा लगाया गया, जो आज भी, हर रोज़, एक बजे अपने मानक स्थान से नीचे गिरती है। वाॅशोप ने सफलतापूर्वक, फ़्रान्सिसी और अमेरिकी राजदूत के समक्ष, इस योजना को प्रस्तुत किया और इसी के साथ अमरीका की पहली ताइम बाॅल को वाॅशिंग्टन डी॰सी॰ की अमरीकी नौवाहन वेधशाला में स्थापित किया गया। हालांकी यह तकनीक अब गतकालीन एवं निर्कार्यशील हो गई है, परन्तु कई जगहों पर इसे अब भी देखा जा सकता है।
मृत्यु और वीरासत
उनका सक्रीय नौसैन्य जीविका १८३८ में उनके इंग्लैंड-वापसी पर खतम हो गई। जिसके बाद उन्होंने डेकर लाॅज, कम्बरलैंड में जीवनव्यापन शुरू कर दिया। १८४९ में उन्हें रियर-ऐडमिरल, १८५६ में वाइस्-ऐडमिरल और १८६१ में मृत्यू से एक साल पहले ऐडमिरल-ऑफ़-द-ब्लू के रूप में पदोन्नत किया गया। ऐसा जाना जाता है कि जीवन के अंतिम देन उन्होंने डारविन-विरोधी पत्रिकाओं के प्रसार में व्यतीत किये थे। उनकी मृत्यू तक उनका आविश्कार, टाइम बाॅल, दुनिया के हर तट की बंदरगाहों तक पहुंच चुका था। मृत्यू के बाद उन्हें डेकर लाॅज के डेकर चर्चयार्ड में एक असामन्य से त्रिकोणाकार कट वाले कब्रशिला के साथ दफ़नाया गया है।
बिलाइछड़ि उपज़िला
बिलाइछड़ि उपजिला, बांग्लादेश का एक उपज़िला है, जोकी बांग्लादेश में तृतीय स्तर का प्रशासनिक अंचल होता है (ज़िले की अधीन)। यह चट्टग्राम विभाग के  रांगामाटि ज़िले का एक उपजिला है, जिसमें, ज़िला सदर समेत, कुल 10 उपज़िले हैं, और मुख्यालय  रांगामाटि सदर उपजिला है। यह बांग्लादेश की राजधानी ढाका से दक्षिण-पूर्व की दिशा में अवस्थित है। यह मुख्यतः एक ग्रामीण क्षेत्र है, और अधिकांश आबादी ग्राम्य इलाकों में रहती है।
जनसांख्यिकी
यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।
अवस्थिति
बिलाइछड़ि उपजिला बांग्लादेश के दक्षिण-पूर्वी भाग में, चट्टग्राम विभाग के रांगामाटि जिले  में स्थित है।
बाहरी कड़ियाँ
श्रेणी:चट्टग्राम विभाग के उपजिले
1956 की बॉलीवुड फिल्में
वर्ष 1956 की बॉक्स ऑफ़िस पर सबसे अधिक कमाई करने वाली 10 फ़िल्में:
हैदराबाद ओपन
भारत के आँध्रप्रदेश में विश्व टेनिस अशोसियेशन द्वारा हर वर्ष आयोजित की जाने वाली टेनिस प्रतियोगिता।
बाहरी कड़ियाँ
हैदराबाद ओपन
गढ़ कामालपुर
गढ़ कामालपुर (Garh Kamalpur) भारत के पश्चिम बंगाल राज्य के पूर्व मेदिनीपुर ज़िले में स्थित एक नगर है।
चक यार मोहम्मद उर्फ चकिया गाँव, फूलपुर (इलाहाबाद)
}
चक यार मोहम्मद उर्फ चकिया फूलपुर, इलाहाबाद, उत्तर प्रदेश स्थित एक गाँव है।
कापरा
कापरा (Kapra) भारत के तेलंगाना राज्य के मेडचल-मलकाजगिरि ज़िले में स्थित एक बस्ती है। यह हैदराबाद का एक मुहल्ला है।
करास माफी, काफलीगैर तहसील
करास माफी, काफलीगैर तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
वाघाड़ी
वाघाड़ी (Waghadi) भारत के महाराष्ट्र राज्य के धुले ज़िले में स्थित एक गाँव है।
आफ़ताब शबान मिरानी
आफ़ताब शाबान मीरान, शिकारपुर, सिंध में पैदा हुए। वह 25 फरवरी 1990 से 6 अगस्त 1990 तक सिंध प्रांत के मुख्यमंत्री और मंत्री सीसी रक्षा भे रहे थे। उनका संबंध पाकिस्तानी राजनीतिक दल पाकिस्तान पीपल्स पार्टी से है।
वे पाकिस्तान के प्रान्त, सिंध के १४वें मुख्यमंत्री थे।
उत्तर प्रान्त (लेबनान)
उत्तर प्रान्त ( अरबी:, अश-शमाल; अंग्रेज़ी: North ) लेबनान का एक प्रान्त है। लेबनान पर्वतमाला इस प्रान्त से गुज़रती है। प्रान्त के ५३.०४% लोग सुन्नी मुस्लिम हैं, ४४.६८% ईसाई हैं, २.२७% शिया हैं और ०.०१% द्रूज़ हैं।
नौवां ग्रह
नौवां ग्रह (Planet Nine) एक सम्भावित ग्रह है जो शायद हमारे सौर मंडल के बाहरी भाग में काइपर घेरे से भी आगे स्थित हो। कई खगोलशास्त्रियों ने कुछ वरुण-पार वस्तुओं की विचित्र कक्षाओं (अरबिटों) का अध्ययन कर के यह प्रस्ताव दिया है कि इन कक्षाओं के पीछे सूरज से सुदूर क्षेत्र में परिक्रमा करते हुए एक बड़े आकार के ग्रह का गुरुत्वाकर्षक प्रभाव ही हो सकता है। उनका कहना है कि यह एक महापृथ्वी श्रेणी का ग्रह होगा और इसका द्रव्यमान (मास) हमारी पृथ्वी से लगभग १० गुना अधिक हो सकता है। इसके पास हाइड्रोजन और हीलियम का बना एक घना वायुमंडल हो सकता है और सम्भव है कि यह इतना दूर हो कि इसे सूरज की एक परिक्रमा करने के लिये १५,००० से २०,००० वर्ष लग जाएँ।
सदिश कलन
सदिश कलन या सदिश कैल्कुलस या सदिश विश्लेषण (Vector calculus / vector analysis) गणित की वह विधा है जो सदिश राशियों के वास्तविक विश्लेषण (real analysis) से सम्बन्ध रखती है।
इसके अन्तर्गत बहुत सी समस्याएं हल करने की विधियाँ एवं सूत्र आते हैं जो कि प्रौद्योगिकी एवं विज्ञान में बहुत उपयोगी हैं। अमेरिकी वैज्ञानिक एवं इंजीनियर विलार्ड गिब्स (J. Willard Gibbs) तथा ब्रिटिश इंजीनियर हेवीसाइड (Oliver Heaviside) ने इस क्षेत्र के अग्रदूत रहे।
सदिश विश्लेषण अदिश क्षेत्र तथा सदिश क्षेत्र के साथ गहरा सम्बन्ध है।
अदिश क्षेत्रः (scalar field) के प्रत्येक बिन्दु के साथ एक अदिश राशि सम्बन्धित होती है। जबकि
किसी तालाब का तापमान एक अदिश क्षेत्र है क्योंकि इसके अन्तर्गत प्रत्येक बिन्दु पर एक अदिश राशि - तापमान का अस्तित्व है। इसके विपरीत यदि तालाब का पानी गतिशील है तो इसके हरेक बिन्दु पर जल का वेग एक सदिश क्षेत्र है।
सदिश संक्रियाएँ (vector operations)
सदिश विश्लेषण की चार प्रमुख संक्रियाएं (कार्तीय निर्देशांक में) नीचे दी गयीं हैं। ये संक्रियाएं सदिश या अदिश क्षेत्र के उपर डेल् ऑपरेटर (\nabla) के प्रयोग से की जातीं हैं।
लाप्लासिअन (Laplacian)
यह एक द्वितीय ऑर्डर का डिफरेंसिअल संक्रिया है। त्रि-बिमीय कार्तीय निर्देशांक तंत्र में इसे इस प्रकार परिभाषित किया गया है:
सर्वसमिकाएँ
यदि तो  जहाँ \vec B कोई सदिश क्षेत्र है।
यदि तो  जहाँ \Psi कोई अदिश क्षेत्र है।
किम्वाडी, पाटी तहसील
किम्वाडी, पाटी तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
गीतिकाव्य
गीतिकाव्य वो शब्द होते हैं जो गीत या काव्य रचना को बनाते हैं। गीतिकाव्य लिखने वाले गीतकार होते हैं। विशेषकर संगीत के साथ निर्मित किये गए गीत के शब्दों को बोल भी कहते हैं। ऐसा भारतीय परिप्रेक्ष्य में सिनेमा में बहुत आम है। इसमें बनाई गई फ़िल्मों में अक्सर सामान्यतः 3-4 गीत ("गाना" भी कहा जाता) होते हैं जिन्हें संगीत में ढालकर निर्मित किया जाता हैं। इसके लिये विशेष तौर पर गीतकारों की सेवा ली जाती है और उन्हें बड़े सम्मान के साथ देखा जाता है।
मुंबई यौन संग्रहालय
मुंबई में सेक्स और उससे संबंधित विषयों के बारे में लोगों की जानकारी बढ़ाने के लिए भारत का पहला सेक्स संग्रहालय है। इस संग्रहालय में सेक्स के बारे में भारत की प्राचीन परंपरा की भी लोगों को जानकारी दी गई है। संग्रहालय की दीवारों पर कामसूत्र का चित्रण किया गया है। आदमी और औरतों के संबंधों के बारे में जानकारी देने के लिए महाराष्ट्र की कलाविधा वरली का भी सहारा लिया गया है। इस संग्रहालय का एक हिस्सा एड्स की जानकारी देने के लिए रखा गया है।
वैदिक आर्य सिद्धान्त
यह लेख या इसके कुछ प्रभाग तटस्थ ना होकर एकपक्षीय हो सकते हैं। कृपया ऐसे अंशों के लिए सन्दर्भ उपलब्ध कराएँ या इन्हें हटा दें।
यह सिद्धन्त वेदिस्तान नामक हिंन्दू राष्ट्रवादी लहूराष्ट्र के सम्राट हर्षवर्धन ने अपने ४ वर्षो की कडे़ अनेसंधान के बाद स्थापित किया। यह सिद्धान्त अंग्रेजो़ और अन्य भारत विरोधी इतिहासकारो का भांडा फोडने का दावा करता है।
= सिद्धान्त = इस सिद्धान्त के अनुसार सिंधु नदि सभ्यता के तथा कथित द्रविड लोगो और उत्तर भरत के तथा कथित आर्यो मे कोई फर्क नहीं है। इस के अनुसार भारतीय सभ्यता एक है जो कई नदियो के सहारे से पनपी। सिन्धू नदि घाटी इलाके मे ज्यादातर अनाज सरस्वती नदि इलाके से आता था। जब ५००० वर्ष पहले सरस्वती सतलुज के बहाव मे परिवर्तन आने के कारण विलुप्त हो गई तब सिन्धू-सरस्वती इलाके मे खद्य सम्सया उत्पन्न हुई। ज्यादातर सरस्वती इलाके के लोग दक्षिण भारत मे प्रवास करते हैं। इस का मुख्य कारण यह था कि सरस्वती नदि इलाके के लोगो को पता था कि पश्चिम के तरफ प्रवास का कोई फायदा नहीं, वे जानते थे की सिन्धू नदि इलाके का भी कोई बड़िया हाल नहीं है। और वे दक्षिण भारत मे बारे मे सिन्धू नदि के पश्चिम की दुनया से ज्यादा जानते थे। यह लोग आज के तथा कथित द्रविद हैं। सिन्धू नदि इलाके मे परिदृश्य कुछ अलग था। यह एक व्यापारिक केन्द्र था। यहाँ पर जिवन बहुत ही विकसित था। यहाँ पर रहने वाले लोगो को पश्चिम एसिया की दुनिया के बारे मे दक्षिण भारत से ज्यादा जानकारी थी।
लक्ष्मीपूर, भीमिनि मण्डल
लक्ष्मीपूर, भीमिनि मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
मोहम्मदपुर-बरंतपुर गाँव, पटना ग्रामीण (पटना)
मोहम्मदपुर-बरंतपुर पटना ग्रामीण, पटना, बिहार स्थित एक गाँव है।
वीर्य स्खलन
यौन संगम या हस्त मैथुन के समय जब पुरुष के शिश्न (पुरुष जननांग या लिंग) में यौन उत्तेजना होती है और यौन-उत्तेजना के चरम बिन्दु पर शिश्न से वीर्य निकलता है, इसे ही वीर्यपात या वीर्यस्खलन (ejaculation) कहते हैं। वीर्यपात के समय पुरुष को चरमानन्द प्राप्त होता है। प्री-कम की मात्रा कम (दो-तीन बूंद) ही होती है, जबकि स्खलन की मात्रा 2-3 एमएल होती है। प्री-कम में निकला लिक्विड पारदर्शी और चिपचिपा होता है जबकि स्खलन में निकला लिक्विड पीलापन लिए सफेद होता है और इसमें चिपचिपाहट भी नहीं होती। स्खलन शूरू होने की उम्र क्या है? सामान्यतः 10 से 15 वर्ष की आयु में बच्चा प्रथम बार हस्त मैथुन करता है। स्खलन में वीर्य की मात्रा 5ml से 20ml तक होती है। वीर्य तैयार होने का कार्य वृषण में होता है।
मुजफ्फर हुसैन शाह
मुजफ्फर हुसैन शाह, सिंध के क्षेत्र मीरपुर खास के प्रमुख राजनेता हैं और पूर्व मुख्यमंत्री सिंध भी रह चुके हैं। उनका संबंध इस्लामी जम्हूरी इत्तेहाद से है।
सलारपुर, वाराणसी
सलारपुर (Salarpur) भारत के उत्तर प्रदेश राज्य के वाराणसी ज़िले में स्थित एक नगर है। यह वरुणा नदी के उत्तरी किनारे पर बसा हुआ है।
बिनोद बिहारी मुखर्जी
बिनोद बिहारी मुखर्जी (बांग्ला: বিনোদ বিহারী মুখার্জি) (1904 - 1980) का जन्म बेहला कोलकाता में हुआ। शांति निकेतन में कला शिक्षक थे। वे नंदलाल बोस के शिष्य थे। उनकी कला में समय समय पर शांति निकेतन में आने वाले चीनी और जापानी कलाकारों का प्रभाव देखा जा सकता है। 1937-38 के मध्य वे जापान गए जहाँ उन्होंने जापानी चित्रकार टोबा सोजो के साथ काम किया। जब वे सूरजमुखी का फूल चित्रित करते हैं या चौखानों को अपने चित्रों से स्थान देतै हैं तब उनकी कला को पिकासो से प्रभावित भी कहा जाता है। 1948 में वे नेपाल के नेशनल म्यूज़ियम ऑफ़ काठमांडू के निदेशक भी हुए। बाद के दिनों में उन्होंने दून घाटी में एक कला विद्यालय भी खोला पर वह ज्यादा दिन नहीं चला। 1972 में सत्यजित राय ने उनके ऊपर द इनर आई नामक वृत्तचित्र का निर्माण किया। वे शान्तिनिकेतन में सत्यजित राय के कला गुरु भी थे। बिनोद बिहारी मुखर्जी की बेटी मृणालिनी भी चित्रकार हैं।
चक रघुनाथ गाँव, फूलपुर (इलाहाबाद)
}
चक रघुनाथ फूलपुर, इलाहाबाद, उत्तर प्रदेश स्थित एक गाँव है।
बल्साना
बल्साना (Balsana) या बल्साणे (Balsane) भारत के महाराष्ट्र राज्य के धुले ज़िले में स्थित एक गाँव है। यह अपने कनुबाई माता मंदिर और विमलनाथ स्वामि जैन मंदिर के लिए प्रसिद्ध है। समीप ही कुछ प्राचीन गुफाएँ हैं।
नेरेडमेट
नेरेडमेट (Neredmet) भारत के तेलंगाना राज्य के मेडचल-मलकाजगिरि ज़िले में स्थित एक बस्ती है। यह हैदराबाद का एक मुहल्ला है।
कुमैयाकूडा, पाटी तहसील
कुमैयाकूडा, पाटी तहसील में भारत के उत्तराखण्ड राज्य के अन्तर्गत कुमाऊँ मण्डल के चम्पावत जिले का एक गाँव है।
सबलपुर गाँव, पटना ग्रामीण (पटना)
सबलपुर पटना ग्रामीण, पटना, बिहार स्थित एक गाँव है।
ई-सिगरेट
यह एक इलेक्ट्रॉनिक सिगरेट, ई सिगरेट या वाष्पीकृत सिगरेट एक बैटरी चलित उपकरण है जो निकोटीन या गैर-निकोटीन के वाष्पीकृत होने वाले घोल की सांस के साथ सेवन की जाने वाली खुराक प्रदान करता है। यह सिगरेट, सिगार या पाइप जैसे धुम्रपान वाले तम्बाकू उत्पादों का एक विकल्प है। तथाकथित निकोटीन वितरण के अलावा यह वाष्प पिये जाने वाले तम्बाकू के धुएं के समान स्वाद और शारीरिक संवेदन भी प्रदान करती है, जबकि इस क्रिया में दरअसल कोई धुआँ या दहन नहीं होता है। ३१ मई, २०१९ अर्थात् विश्व तम्बाकू दिन पर राजस्थान में इस पर पूर्ण प्रतिबंध लगा दिया है।
इलेक्ट्रॉनिक सिगरेट किसी हद तक लम्बी ट्यूब के रूप में होती है, जबकि इनका बाहरी आकार-प्रकार वास्तविक धुम्रपान उत्पादों जैसे सिगरेट, सिगार और पाइप जैसा डिजाइन किया जाता है। "कलम-शैली" की एक अन्य आम डिजाइन है, किसी बॉल प्वाइंट कलम जैसा दिखने के कारण इसका ऐसा नाम पड़ा। अधिकांश इलेक्ट्रॉनिक सिगरेट के उपकरण पुनःउपयोग योग्य होते हैं, जिनके भागों को बदल कर फिर से भरा जा सकता है। अनेक डिस्पोजेबल इलेक्ट्रॉनिक सिगरेट भी विकसित किये गए हैं।
२००३ में एक चीनी फार्मासिस्ट होन लिक द्वारा इलेक्ट्रॉनिक सिगरेट ईजाद किया गया और उसके अगले साल उसे बाज़ार में पेश किया गया। उनकी कंपनी गोल्डन ड्रैगन होल्डिंग्स ने २००५-२००६ में विदेशों में इसकी बिक्री शुरू की और बाद में इसका नाम बदलकर रूयान (मतलब, धूम्रपान के जैसा") रखा।
कार्यविधि
ऑटोमेटिक मॉडलों में, जब कोई उपयोगकर्ता उपकरण के जरिये कश लेता है, तब एक सेंसर (संवेदक) इस प्रवाह को जान जाता है, जो एक तापक अवयव को सक्रिय करता है जिससे माउथपीस में जमा एक मसालेदार तरल घोल वाष्पीकृत होता है, जिसमें निकोटीन भी हो सकता है। मैनुअल मॉडलों में, वाष्प पैदा करके उसका कश लगाने के लिए उपयोगकर्ता को तापक अवयव को सक्रिय करने के लिए एक बटन दबाना पड़ता है। अधिकांश मॉडलों में उपकरण के विपरीत छोर पर लगी एक एलईडी (LED) भी कश लगाने के दौरान सक्रिय हो जाती है, जो कि उपयोग किये जाने के सूचक का काम करती है। विभिन्न निर्माताओं की एलईडी कई रंगों में उपलब्ध हैं।
घटक
इलेक्ट्रॉनिक सिगरेट अनेक आकार-प्रकार के होने के बावजूद आम तौर पर उनमें एक ही तरह के बुनियादी घटक लगे होते हैं: एक माउथपीस, एक तापक अवयव, एक रिचार्जेबल बैटरी और विभिन्न इलेक्ट्रॉनिक सिर्किट।
माउथपीस ("कार्ट्रिज")
माउथपीस एक छोटी-सी डिस्पोजेबल [प्लास्टिक] कप की तरह ट्यूब के अंत में चिपकी हुई एक वस्तु है। माउथपीस के अंदर एक छोटा प्लास्टिक कप होता है, जिसमें एक अवशोषक पदार्थ होता है जो कि एक मसालेदार तरल घोल के साथ संतृप्त रहता है। निकोटीन का स्तर बदलता रहता है जो कि घोल पर निर्भर करता है। आंतरिक कप इस तरह बना है कि हवा इसके चारों ओर और बाहरी भाग के अंत में एक छेद के माध्यम से प्रवाहित हो सके; उपयोगकर्ता के मुंह में वाष्प का कश लगाने की क्षमता प्रदान करना उपकरण के लिए आवश्यक है। उद्योग में माउथपीस को "कार्ट्रिज" कहा जाता है। जब कार्ट्रिज में तरल समाप्त हो जाता है, तब इसे उपयोगकर्ता द्वारा फिर से भरा जाता है या फिर दूसरे भरे हुए कार्ट्रिज से बदल दिया जाता है।
ड्रिप टिप का उपयोग करके सीधे-सीधे ड्रिपिंग विधि कार्ट्रिज इस्तेमाल करने का एक अन्य विकल्प है। अवशोषक सामग्री को हटाकर, प्लास्टिक माउथपीस को निकालकर एटमाइजर ब्रिज में ई-तरल की कई बूंदें डाली जा सकती हैं। ड्रिपिंग को और आसान बनाने के लिए कुछ निर्माताओं ने विशेष रूप से बूंद टपकाने के लिए स्टेनलेस स्टील या प्लास्टिक से माउथपीस बनाए हैं, इससे बूंद डालने समय हर बार इसे खोलने की जरूरत नहीं होती।
तापक अवयव ("एटमाइजर")
तापक (हीटिंग) अवयव (तत्व) माउथपीस में रखे तरल को भाप बनाने का काम करता है ताकि उसका कश लगाया जा सके. उद्योग में इस घटक को "एटमाइजार" कहा जाता है। एटमाइजार तीन से छः महीनों तक (औसतन) चला करते हैं और इलेक्ट्रॉनिक सिगरेट के साथ जुड़े प्रतिस्थापन आवर्ती खर्चों में यह भी एक है। कुछ मॉडलों में एटमाइजर और एक भरे हुए डिस्पोजेबल घटक को संयुक्त रूप से रखा जाता है, इसे "कार्टोमाइजर" कहते हैं।
बैटरी और इलेक्ट्रॉनिक्स
तापक तत्त्व को ऊर्जा देने के लिए अधिकांश इलेक्ट्रॉनिक सिगरेटों में एक लिथियम-आयन रिचार्जेबल बैटरी होती है। बैटरी के प्रकार और आकार, उसके उपयोग की बारंबारता और उसके कार्य करने के माहौल पर बैटरी के जीवन की अवधि निर्भर है। वॉल आउटलेट, कार और यूएसबी चार्जर जैसे अनेक प्रकार के बैटरी चार्जर उपलब्ध हैं। बैटरी आमतौर पर इलेक्ट्रॉनिक सिगरेट का सबसे बड़ा घटक है।
कुछ इलेक्ट्रॉनिक सिगरेटों में कश लगाने पर खुद-ब-खुद तापक तत्त्व को सक्रिय करने के लिए एक इलेक्ट्रॉनिक वायु प्रवाह सेंसर होता है, जबकि अन्य मॉडलों में कश लगाते समय एक बटन दबाने की जरूरत पड़ती है। अन्य विभिन्न इलेक्ट्रॉनिक सर्किट भी आम तौर पर लगे होते हैं, जैसे कि अधिक गर्म होने से रोकने के लिए एक समयबद्ध कटऑफ़ स्विच और उपकरण के सक्रिय होने का संकेत तथा सिगरेट के अंतिम छोर में जलने की नकली चमक देने के लिए एक रंगीन एलईडी होती है।
परंपरागत रूप से, इलेक्ट्रॉनिक सिगरेटों में सक्रियण के लिए एक इलेक्ट्रॉनिक साधन का उपयोग किया जाता है। इसमें छोटे स्पर्शनीय बटन, वैक्यूम बटन और उन्हें चलाने के लिए संबंधित जरुरी तार तथा इलेक्ट्रॉनिक्स शामिल हैं। उपयोगकर्ताओं को जल्द ही पता चल गया कि ये अविश्वसनीय हो सकते हैं। "मोड्स" के आगमन के साथ, अनेक निर्माताओं ने ऐसे पूर्ण-यांत्रिक इलेक्ट्रॉनिक सिगरेट बनाने शुरू किये जिनमें बटन की विश्वसनीयता को बेहतर बनाने के प्रयास में कोई तार, सोल्डर या इलेक्ट्रॉनिक्स के उपयोग को समाप्त कर दिया गया।
हालांकि कुछ बड़े इलेक्ट्रॉनिक सिगरेट मॉडल उपयोगकर्ता द्वारा बदलने योग्य मानक आकार के बैटरी सेल लगे होते हैं, लेकिन एक मानक आकार के सेल के लिए अनेक मॉडल बहुत छोटे हुआ करते हैं और इलेक्ट्रॉनिक सिगरेट निर्माता द्वारा बनाये गए एक स्वामित्व घटक की आवश्यकता होती है। उन मॉडलों में, बैटरी और इलेक्ट्रॉनिक उपकरण एक एकल बदलने योग्य (रिप्लेसेबल) हिस्सा रखा जाता है, जिसे आम तौर पर उद्योग में अब भी "बैटरी" ही कहा जाता है।
इस बाज़ार क्षेत्र में मोबाइल फोन बैटरी प्रौद्योगिकी के कार्यान्वयन के साथ हाल में कुछ विकास हुए हैं, इसके तहत पर्सनल चार्जिंग केस के नाम से ज्ञात एक क्रम्पल प्रूफ बॉक्स में इलेक्ट्रॉनिक सिगरेट बैटरी को चार्ज करने की सुविधा दी गयी है। पर्सनल चार्जिंग केस के अंदर की रिचार्जेबल बैटरी को पेटी के भीतर ही बैटरी स्टेम्स को चार्ज करने और प्रतिस्थापन कार्टोमाइजार/कार्ट्रिज को रखने की भी सुविधा मिलती है। रिचार्जिंग बॉक्स/पेटी का आकार भी परंपरागत तंबाकू वाले सिगरेट के किसी पैकेट जैसा ही होता है।
निकोटीन और गैर-निकोटीन घोल
फिर से भरे जाने योग्य कार्ट्रिज में उपयोग के लिए अलग से बेचे जाने वाले निकोटीन घोल को कभी-कभी "ई-लिक्विड" या "ई-जूस" कहा जाता है और आमतौर पर सैकड़ों प्रकार के उपलब्ध स्वादों में से कुछ स्वाद उनमें हुआ करते हैं। उनमें प्रोपिलीन ग्लिकोल (पीजी) और/या वेजिटेबल ग्लिसरीन (ग्लिसरोल) या वीजी में घुले हुए निकोटीन होते हैं। पीजी और वीजी दोनों ही आम खाद्य योगज हैं। 1950 के दशक से जल-आधारित रासायनिक योगज के रूप में पीजी का उपयोग अस्थमा इन्हेलर और नेब्युलाइजर में होता आ रहा है, जिसके कोई ज्ञात गंभीर साइड इफेक्ट नहीं हैं। अपने जल-प्रतिधारण गुणों के कारण एटमाइज चिकित्सा के लिए पीजी चयन का यौगिक है। अमेरिकी खाद्य एवं औषधि प्रशासन (एफडीए)) ने जनरली रिकोगनाइज्ड ऐज सेफ (जीआरएएस) नामक पदार्थों की अपनी सूची में प्रोपिलीन ग्लिकोल को शामिल किया है और यह कोड ऑफ़ फेडरल रेगुलेशन के टाइटल 21 के अंतर्गत स्वीकार्य यौगिक आवश्यकताओं को पूरा करता है। अनेक वर्षों से व्यापक रूप से बिना किसी गंभीर साइड इफेक्ट के पीजी के हो रहे इस्तेमाल के मद्देनज़र कहा जा सकता है कि यह पदार्थ या सार चिंता का कारण नहीं है।
विभिन्न निकोटीन सांद्रता में भी घोल उपलब्ध हैं, ताकि उपयोगकर्ता सेवन किये जाने वाले निकोटीन की मात्रा खुद तय करे. शून्य निकोटीन, निम्न और मध्य स्तर की खुराकों (क्रमशः 6–8 मिग्रा/मिली और 10–14 मिग्रा/मिली) से लेकर ऊंची तथा बहुत ऊंची खुराकों (क्रमशः 16–18 मिग्रा/मिली और 24–36 मिग्रा/मिली) में सांद्रता के स्तर होते हैं। सांद्रता की दरें अक्सर ही ई-लिक्विड बोतलों या कार्ट्रिज पर छपी होती हैं, हालांकि मानक संकेत "मिग्रा/मिली" की जगह प्रायः महज "मिग्रा" लिखा होता है।
पारंपरिक सिगरेट की किस्मों की तरह स्वाद के कुछ प्रकार तैयार किये गये हैं, जैसे कि नियमित तम्बाकू और मेंथोल; और कुछ ने विशिष्ट सिगरेट ब्रांडों की नकल के भी प्रयास किये हैं, जैसे कि मार्लबोरो या कैमल. फल और अन्य स्वाद भी उपलब्ध हैं, जैसे कि वेनिला, कैरामेल और कॉफी.
कुछ उपलब्ध विभिन्न तरल घोल के मेल नीचे दिए जा रहे हैं:
चीन से सामान्य आयातित तम्बाकू स्वाद लिक्विड की सामग्री.
केमिकल ऐब्स्ट्रैक्ट सर्विस (सीएएस (CAS)) रजिस्ट्री नंबर्स
अमेरिकी
खाद्य एवं औषधि प्रशासन (एफडीए) ने इलेक्ट्रॉनिक सिगरेट को एक औषधि डिलीवरी उपकरण के रूप में वर्गीकृत किया है और इसकी बिक्री से पहले खाद्य, औषधि व प्रसाधन सामग्री अधिनियम (एफडीसीए) के तहत मंजूरी लेनी जरुरी है। जनवरी 2010 में, इस वर्गीकरण को एक संघीय न्यायाधीश ने पलट दिया गया था, लेकिन अपील करने पर न्यायाधीश लियोन के निर्णय को मार्च 2010 को लंबित निर्णय बनाते हुए स्थगनादेश जारी कर दिया गया। इसके बावजूद, अनेक इलेक्ट्रॉनिक सिगरेट कंपनियां ऑनलाइन उभरीं. सितम्बर 2010 को, एफडीए ने घोषणा की कि ई-सिगरेट का विनियमन शुरू किया जाएगा, क्योंकि उनमें औषधि तथा औषधि डिलीवरी उपकरण दोनों ही होते हैं। इस घोषणा के बाद, एफडीए ने "अप्रमाणित दावों और खराब निर्माण सहित संघीय खाद्य, औषधि व प्रसाधन सामग्री अधिनियम के उल्लंघन के सिलसिले में" पांच अमेरिकी कंपनियों के खिलाफ नियामक कार्यवाही शुरू की. 23 सितम्बर 2010 को अपील अदालत ने मौखिक तर्क सुने. 7 दिसम्बर को, अपील अदालत ने 3-0 से सर्वसम्मत रूप से एफडीए के खिलाफ फैसला सुनाया, इस तरह दुनिया भर में इलेक्ट्रॉनिक सिगरेट के विपणन का रास्ता साफ हो गया। अपील अदालत द्वारा निषेधाज्ञा पर फैसला करने से पहले न्यायाधीश लियोन के निर्णय को खंडित करने के मामले में एफडीए की स्थिति अवांछनीय हो गयी; और इस मामले के सिलसिले में जिला अदालत जाने के बजाय उसने इसे एन-ज्वॉय (NJoy) के साथ निपटा देने के बारे में सोचा और सार्वजनिक रूप से न्यायाधीश की फटकार खाने के बाद यह मामला समाप्त कर दिया गया। न्यायाधीश ने निर्णय दिया कि इलेक्ट्रॉनिक सिगरेट तम्बाकू उत्पाद हैं और इसे नजरअंदाज किया गया है और न्यायाधीश ने पांच कंपनियों को एक चेतावनी पत्र जारी किया।
यूरोपीय
अप्रैल 2006 में, इलेक्ट्रॉनिक सिगरेट यूरोप लाया गया और ऑस्ट्रिया में "रूयान" के विदेशी प्रोमोशन सम्मलेन में आधिकारिक रूप से इसे शुरू किया गया। इसकी शुरुआत के बाद, इस उत्पाद को यूरोपीय बाजार के लिए अनुकूल बनाया गया और "इलेक्ट्रॉनिक सिगरेट" के रूप में ब्रिटेन में विपणन किया जाने लगा. 2007 में, रायटर्स ने बीजिंग में एसबीटी रूयान का दौरा किया, जिससे इस प्रौद्योगिकी की ओर मीडिया का ध्यान आकर्षित हुआ। हाल में गठित इलेक्ट्रॉनिक सिगरेट संघ के अध्यक्ष मैट साल्मोन के अनुसार ई-सिगरेट के उपयोगकर्ताओं की अनुमानित कुल संख्या अक्टूबर 2009 में 300,000 थी। सर्वेक्षण के परिणामों पर यह दावा आधारित है। साल्मोन का मानना है कि वास्तविक संख्या इससे कहीं अधिक हैं।
स्वास्थ्य मसले
इलेक्ट्रॉनिक सिगरेट के उपयोग के स्वास्थ्य पर पड़ने वाले प्रभाव फिलहाल अज्ञात हैं। निकोटीन वाष्प के कश लगाने से दीर्घावधि में पड़ने वाले प्रभावों को जानने के लिए कई अध्ययन फिलहाल जारी हैं।
खाद्य एवं औषधि प्रशासन (यूएस)
मई 2009 में, अमेरिकी खाद्य एवं औषधि प्रशासन (एफडीए) के फार्मास्युटिकल विभाग ने दो निर्माताओं (एन ज्वॉय और स्मोकिंग एवरीव्हेयर) के इलेक्ट्रॉनिक सिगरेट कार्ट्रिज की 19 किस्मों की सामग्री के परीक्षण किये. स्मोकिंग एवरीव्हेयर के एक कार्ट्रिज में डाईथिलिन ग्लिकोल पाया गया। इसके अलावा, एक ब्रांड के सभी कार्ट्रिज और एक अन्य ब्रांड के दो कार्ट्रिज में तम्बाकू-विशिष्ट नाईट्रोसेमाइंस (टी एस एन ए) पाए गए। अध्ययन में पाया गया कि निकोटीन का वास्तविक स्तर हमेशा बताए गए स्तर का नहीं होता. विश्लेषण में निकोटीन-मुक्त कुछ कार्ट्रिज में भी निकोटीन के लक्षण पाए गए। उपकरण में भरते समय निकोटीन की असंगत मात्रा डाले जाने पर भी चिंता व्यक्त की गयी। जुलाई 2009 को, एफडीए ने इलेक्ट्रॉनिक सिगरेट के प्रयोग को हतोत्साहित करते हुए एक प्रेस वक्तव्य जारी किया और पहले व्यक्त की गयी चिंता को दुहराते हुए कहा कि इलेक्ट्रॉनिक सिगरेट युवाओं के बीच बेचे जा सकते हैं और उनमें सेहत संबंधी कोई चेतावनी भी नहीं होती है।
एफडीए के अध्ययन की प्रतिक्रिया में इलेक्ट्रॉनिक सिगरेट संघ ने कहा कि जांच "किसी वैध और विश्वसनीय निष्कर्ष में पहुंचने में बहुत ही सीमित है". एफडीए द्वारा जांची गयी इलेक्ट्रॉनिक सिगरेट पर एक निर्माता की अधिकृत रिपोर्ट पर जुलाई 2009 में वैज्ञानिक सलाहकार कंपनी एक्स्पोनेन्ट इंक द्वारा एफडीए के अध्ययन की समीक्षा की गयी। एक्स्पोनेन्ट की रिपोर्ट में निम्न दर्जे के दस्तावेजीकरण और विश्लेषण को लेकर कुछ आलोचनाएं की गयी हैं। एक्स्पोनेनेट ने पहले के अध्ययनों की ऐसी सूची बनायी जिनमें एफडीए-स्वीकृत निकोटीन प्रतिस्थापन थेरापी उत्पादों में टी एस एन ए स्तरों की जांच की गयी है और उन्हें एफडीए के अध्ययन में की गयी जांच के साथ तुलना की गयी और इलेक्ट्रॉनिक सिगरेटों के अपने विश्लेषण में एफडीए द्वारा ऐसे उत्पादों की तुलना नहीं किये जाने पर आपत्ति जाहिर की. अंततः समीक्षा ने निष्कर्ष निकाला है कि एफडीए का अध्ययन इलेक्ट्रॉनिक सिगरेट के प्रयोग से संभावित स्वास्थ्य-संबंधी विपरीत प्रभावों के दावों की पुष्टि नहीं करता है।
जन स्वास्थ्य चिकित्सकों का अमेरिकी संघ
जन स्वास्थ्य चिकित्सकों का अमेरिकी संघ (ए ए पी एच पी) इलेक्ट्रॉनिक सिगरेट के समर्थन में सामने आ गया है। एएपीएचपी (AAPHP) ने एफडीए द्वारा इलेक्ट्रॉनिक सिगरेट को एक तंबाकू उत्पाद (एक औषधि/उपकरण संयोजन के विरोध के रूप में) घोषित करने को फिर से वर्गीकृत करने की की सिफारिश की है और उसका मानना है कि इलेक्ट्रॉनिक सिगरेट का उपयोग करके पुराने धूम्रपान के प्रभावों को उल्लेखनीय रूप से कम किया जा सकेगा.
स्वास्थ्य कनाडा
27 मार्च 2009 को, स्वास्थ्य कनाडा ने इलेक्ट्रॉनिक सिगरेट के खिलाफ एक सलाह जारी की. सलाह में कहा गया "हालांकि ये इलेक्ट्रॉनिक धूम्रपान उत्पाद पारंपरिक तम्बाकू उत्पादों के एक सुरक्षित विकल्प के रूप में बेचे जा रहे हो सकते हैं, लेकिन कुछ मामलों में, धूम्रपान छुडाने में एक मददगार के रूप में, इलेक्ट्रॉनिक धूम्रपान उत्पाद से निकोटीन विषाक्तता और लत लगने जैसे जोखिम आ सकते हैं।
विश्व स्वास्थ्य संगठन
2010 में उरुग्वे में तम्बाकू विनियमन आयोजित बैठक में इलेक्ट्रॉनिक सिगरेट के बारे में नकारात्मक चेतावनी देने के लिए भारी दबाव बनाये गए। यह दबाव मुख्यतः इलेक्ट्रॉनिक सिगरेट को प्रतिबंधित करने के लिए समझौता करने वाले देशों - कनाडा, ब्राजिल, थाईलैंड, हांगकांग और सऊदी अरब - की ओर से आया।
बैठक के सचिवालय ने इससे इनकार कर दिया और कहा कि इलेक्ट्रॉनिक सिगरेट तंबाकू नियंत्रण के ढांचे से संबंधित कम्पोजिशन (COMPOSITION) (विषाक्त पदार्थों, कैंसरकारी तत्त्व, खुद को नुकसान पहुंचाने) या एमिशंस (EMISSIONS) (दूसरे व्यक्ति पर धूम्रपान के प्रभाव या अन्य लोगों को नुकसान) की धारा 9 लेख और 10 का उल्लंघन नहीं करते. सचिवालय ने कहा कि इलेक्ट्रॉनिक सिगरेट से संबंधित समस्याएं विनियामक मुद्दों से जुड़ी हैं, न कि सम्मेलन को सौंपे गये कामों से. ज्ञापन में उन्होंने यह भी कहा कि वे चिकित्सा उत्पादों पर विचार कर सकते हैं सिर्फ तभी जब अगर तम्बाकू उत्पाद को विपणनकर्ता चिकित्सा-संबंधी बनाने का दावा करते हैं।
स्वास्थ्य न्यूजीलैंड लिमिटेड के अध्ययन
2008 में, स्वास्थ्य न्यूजीलैंड के डॉ॰ मूर्रे लुगेसेन ने रूयान इलेक्ट्रॉनिक सिगरेट कार्ट्रिज की सुरक्षा पर एक रिपोर्ट प्रकाशित की. रूयान ने अनुसंधान के लिए धन दिया, लेकिन डॉ॰ लुगेसेन और वि.स्वा.सं. ने शोध के स्वतंत्र होने का दावा किया। विश्लेषण में कार्ट्रिज में टीएसएनए की मात्रा की मौजूदगी का जिक्र किया गया। परिणाम में यह भी संकेत दिया गया कि इलेक्ट्रॉनिक सिगरेट कार्ट्रिज में निकोटीन के स्तर निकोटीन पैच में पाए जाने वाली निकोटीन की सघनता से अलग नहीं हैं। ब्रिटेन के नॉटिंघम विश्वविद्यालय के फेफड़ों के विशेषज्ञ और रॉयल कॉलेज के चिकित्सकों के तम्बाकू सलाहकार समूह के अध्यक्ष जॉन ब्रिटन ने कहा, "अगर निकोटीन प्रतिस्थापन चिकित्सा की तरह ही निकोटीन के स्तर में कमी आती है, तो मुझे नहीं लगता कि कोई बड़ी समस्या आएगी." अध्ययन ने विस्तृत मात्रात्मक विश्लेषण किया और निष्कर्ष निकाला कि हानिकारक स्तरों के नीचे ही कैंसरकारी तथा विषाक्तता मौजूद होती हैं। सुरक्षा रिपोर्ट का अंतिम निष्कर्ष है: "निर्माता की सूचना के आधार पर, अगर नियत रूप से प्रयोग किया जाय, तो कार्ट्रिज के तरल की संरचना स्वास्थ्य के लिए खतरनाक नहीं है।"
बोस्टन विश्वविद्यालय स्कूल का सार्वजनिक स्वास्थ्य अध्ययन
सार्वजनिक स्वास्थ्य के बोस्टन विश्वविद्यालय स्कूल के शोधकर्ताओं द्वारा 2010 में किये एक अध्ययन का निष्कर्ष है कि असली सिगरेटों की तुलना में इलेक्ट्रॉनिक सिगरेट सुरक्षित होती हैं और धूम्रपान छुडाने में मददगार हो सकती हैं। शोधकर्ताओं ने कहा कि इलेक्ट्रॉनिक सिगरेट पर आगे के अध्ययन की जरूरत है और "अगर इलेक्ट्रॉनिक सिगरेट में रसायनों के स्तर पाए जाते हैं तो इससे गंभीर स्वास्थ्य चिंताएं पैदा होंगी." इलेक्ट्रॉनिक सिगरेटों को परंपरागत तम्बाकू सिगरेटों की तुलना में "अधिक सुरक्षित" पाया गया है और इनमें मौजूदा निकोटीन प्रतिस्थापनों जितना ही विषाक्तता का स्तर होता है। {1/{2/}
नुकसान में कमी
निर्माताओं का दावा है कि इलेक्ट्रॉनिक सिगरेट धूम्रपान का एक सुरक्षित विकल्प है, क्योंकि पारंपरिक सिगरेट में तम्बाकू के दहन से पैदा होने वाली अधिकांश हानिकारक सामग्री इलेक्ट्रॉनिक सिगरेट के एटमाइज्ड तरल में मौजूद नहीं होती. कैंसरजनक तत्त्व नहीं होने के कारण इलेक्ट्रॉनिक सिगरेट को सुरक्षित बताने के दावे के बावजूद निर्माता अपने उत्पादों में चेतावनी छापा करते हैं क्योंकि उनमें निकोटीन हुआ करती है।
कैंसर रिसर्च यूके के अनुसार, धूम्रपान करने वाले के लिए, धूम्रपान जारी रखने के स्वास्थ्य संबंधी खतरे निकोटीन प्रतिस्थापन चिकित्सा के प्रयोग के किसी भी संभावित जोखिम से कहीं अधिक बड़े होते हैं। इस पर ध्यान दिया जाना जरुरी हो सकता है कि हालांकि किसी निकोट्रोल इन्हेलर की ही तरह कथित रूप से इलेक्ट्रॉनिक सिगरेट उपयोगकर्ता को निकोटीन देती है, लेकिन अब तक किसी भी इलेक्ट्रॉनिक सिगरेट को औषधीय एनआरटी (NRT) उत्पाद के रूप में अनुमोदित नहीं किया गया है या ऐसे अनुमोदन के लिए जरुरी नैदानिक परीक्षण उपलब्ध किया गया है। इसके अलावा, शक किये जा रहे हैं कि इलेक्ट्रॉनिक सिगरेट क्या सचमुच में निकोटीन की पर्याप्त मात्रा प्रदान करती हैं।
नियमित रूप से तम्बाकू पीने वालों की इच्छा में कमी लाने के लिए इलेक्ट्रॉनिक सिगरेट के उपयोग के प्रभावों पर ईस्ट लंदन विश्वविद्यालय में एक शोध किया गया, जिसमें निकोटीन युक्त वाष्प का कश लगाने वालों और बिना निकोटीन के वाष्प का कश लगाने वालों के बीच कोई उल्लेखनीय फर्क नहीं पाया गया। रिपोर्ट में निष्कर्ष निकाला गया कि हालांकि इलेक्ट्रॉनिक सिगरेट निकोटीन से संबंधित लक्षण कम करने में प्रभावी हो सकता है, लेकिन निकोटीन की सामग्री केंद्रीय महत्त्व की प्रतीत नहीं होती है और यह कि अन्य धूम्रपान संबंधित संकेत (जसे कि स्वाद, धूम्रपान जैसी भाप) अल्पावधि में तम्बाकू से परहेज से जुड़े कष्ट में कमी लाने में मददगार हो सकते हैं।
हालांकि निर्माता निकोटीन की लत में कमी लाने के एक उपाय के रूप में इलेक्ट्रॉनिक सिगरेट का विपणन करते हैं, लेकिन अंतरराष्ट्रीय स्वास्थ्य संगठनों का कहना है कि विरत उपकरण के रूप में उनका विपणन नहीं किया जा सकता. इन उत्पादों के स्वास्थ्य प्रभावों के संबंध में अनेक नियामक एजेंसियों ने चेतावनी जारी की है। हाल ही में गठित इलेक्ट्रॉनिक सिगरेट संघ ने इलेक्ट्रॉनिक सिगरेट कंपनियों द्वारा किये जाने वाले अपुष्ट दावों को हटा देने का निर्णय किया है और जो कंपनियां इस संघ में शामिल होने की इच्छुक हैं, उन्हें ऐसे दावों से दूर रहने पर सहमत होना होगा। 303 धूम्रपान करने वालों के बीच नवम्बर 2009 से किये गये ऑनलाइन सर्वेक्षण में तम्बाकू वाले सिगरेट के विकल्प के रूप में ई-सिगरेट के उपयोग से, परंपरागत सिगरेट पीने की तुलना में पायी जाने वाली स्वास्थ्य-संबंधी समस्याओं में कमी पायी गयी (खांसी में कमी, व्यायाम करने की अधिक क्षमता और स्वाद तथा गंध की बेहतर समझ).
विभिन्न देशों में कानूनी स्थिति
प्रौद्योगिकी की सापेक्ष नवीनता और तंबाकू कानूनों तथा चिकित्सकीय औषधि नीतियों के संभाव्य संबंध के कारण अनेक देशों में इलेक्ट्रॉनिक सिगरेट कानून और सार्वजनिक स्वास्थ्य की जांच फिलहाल लंबित हैं।
यूरोपीय संघ
सामान्य उत्पाद सुरक्षा पर लागू होने वाला निर्देशक 2001/95/ईसी (6) अब तक जारी है और अन्य ईसी क़ानून में उसी उद्देश्य से कोई विशेष प्रावधान नहीं हैं। अगर उत्पाद को ग्राहकों के स्वास्थ्य व सुरक्षा के लिए खतरनाक पाया जाता है तो यह निदेशक प्रतिबंधक या निवारक उपाय मुहैया करता है।
ई-सिगरेट निदेशक 93/42/EEC के अंतर्गत आ सकता है या नहीं, यह चिकित्सा उपकरणों के इस्तेमाल के नियत दावे पर निर्भर करता है और इस पर निर्भर करता है कि यह नियत दावा चिकित्सा उद्देश्य के लिए है या नहीं. उत्पाद की सभी विशेषताओं को ध्यान में रखते हुए यह हरेक राष्ट्रीय सरकार को फैसला करना है कि यह अपने कार्य और प्रस्तुति द्वारा औषधीय उत्पाद की परिभाषा के तहत आता है या नहीं.
संयुक्त राज्य अमेरिका
खाद्य एवं औषधि प्रशासन (एफडीए) ने इलेक्ट्रॉनिक सिगरेट को औषधि देने वाले उपकरण के रूप में वर्गीकृत किया है और खाद्य, औषधि तथा प्रसाधन सामग्री क़ानून (एफ डी सी ए) के तहत इसका विनियमन जरुरी है। नतीजतन, देश में आयात और बिक्री करने से पहले उन्हें विपणन अनुमति की आवश्यकता होती है। इस वर्गीकरण को न्यायाधीश रिचर्ड जे. लियोन ने खारिज करते हुए कहा कि "इन उपकरणों को औषधि या चिकित्सा उपकरण के बजाय तम्बाकू उत्पादों के रूप में विनियमित किया जाना चाहिए". लियोन ने आगे कहा, "यह मामला मनोरंजक तंबाकू उत्पादों को औषधि या उपकरणों के रूप में विनियमित करने के एफडीए के प्रयासों का एक और उदाहरण प्रतीत होता है". हालांकि, मार्च 2010 में, एक अमेरिकी अपील न्यायालय ने अपील पर सुनवाई होने तक के लिए निषेधाज्ञा जारी की. एफडीए ने तर्क दिया कि इलेक्ट्रॉनिक सिगरेट को विनियमित करने का अधिकार, निकोटीन गम या पैचों को निकोटीन प्रतिस्थापन चिकित्साओं के रूप में विनियमित करने की पहले की उनकी क्षमता पर आधारित है। इसके अलावा, एजेंसी ने यह भी कहा कि पिछले साल लागू हुए तम्बाकू क़ानून में ऐसी कोई सामग्री जो एफ डी सी ए के तहत औषधि, उपकरण या मिश्रित उत्पाद की परिभाषा में आती है, उसे स्पष्ट रूप से अलग हटा दिया गया है और ऐसी सामग्रियों को पहले के एफ डी सी ए के प्रावधानों के तहत ही विनियमित किया जाना है।" अपील अदालत ने 23 सितम्बर 2010 को मौखिक तर्क सुना. 7 दिसम्बर को अपील अदालत ने सर्वसम्मत 3-0 से एफडीए खिलाफ निर्णय किया।
इसके अलावा, राज्यों ने तम्बाकू पर प्रभाव डालने वाली इलेक्ट्रॉनिक सिगरेट पर रोक लगाने या उनकी पूरी बिक्री को ही प्रतिबंधित करने पर विचार करना शुरू कर दिया है। कैलिफोर्निया के राज्यपाल श्वार्ज़नेगर अर्नोल्ड ने राज्य के अंदर इलेक्ट्रॉनिक सिगरेट पर प्रतिबंध लगाने वाले विधेयक पर इस आधार पर वीटो लगा दिया कि "अगर इसके साथ जुड़े सेहत संबंधी जोखिमों को समझते हुए कोई वयस्क इसे खरीदना और इसका उपयोग करना चाहे तो उसे उसे इसकी अनुमति मिलनी चाहिए." इसके अलावा, न्यू जर्सी राज्य ने हाल ही में इलेक्ट्रॉनिक सिगरेट को न्यू जर्सी स्मोक फ्री एयर एक्ट के तहत शामिल किए जाने मांग की है। न्यू जर्सी एसेंबली की महिला सदस्य कोनी वैगनर ने इसके लिए इलेक्ट्रॉनिक सिगरेट की गंध को मुख्य रूप से कारण बताया है। 22 सितम्बर 2009 को, पारिवारिक धूम्रपान निरोधक व तम्बाकू नियंत्रण क़ानून के तहत बच्चों पर इसके संभावित आकर्षण के कारण एफडीए ने फ्लेवर्ड तम्बाकू (मेंथल सिगरेट को छोड़कर) पर रोक लगा दी. सुश्री वैगनर की सलाह है कि चॉकलेट जैसे स्वाद-गंध का उपयोग बचपन में ही सिगरेट पीने को प्रोत्साहित कर सकता है और सिगरेट के धूम्रपान के लिए दरवाजे खोल सकता है। न्यू जर्सी के अलावा न्यू हैम्पशायर, न्यू यॉर्क और पेंसिल्वेनिया ने भी अलग-अलग तरीके का उपयोग कर इलेक्ट्रॉनिक सिगरेट को प्रतिबंधित कराने की कोशिश शुरू कर दी है।
न्यू हैम्पशायर का सुधार अभियान अपने ही किस्म का एक अनोखा और अद्वितीय श्रेणी का है। न्यू हैम्पशायर में छात्रों के एक गुट, ने सांझे तौर पर एक ग्रुप बनाया है जो "ब्रीद न्यू हैम्पशायर" कहलाता है़. इस ग्रुप ने राज्य सरकार से नाबालिगों को इलेक्ट्रॉनिक सिगरेट की बिक्री पर प्रतिबंध लगाने की अपील की है। जबकि नाबालिगों को इलेक्ट्रॉनिक सिगरेट की बिक्री कानूनी मामला है, कुछ की चिंता यह है कि इलेक्ट्रॉनिक सिगरेट सामान्य सिगरेट धूम्रपान के लिए रास्ता खोल देने का काम करेगी. एक किशोर जो कानूनी पचड़े में पड़ गया है, ने दावा किया कि उसके साथी इलेक्ट्रॉनिक सिगरेट को "एक नया सेल फोन लिये जाने के रूप में देखते हैं। यह अच्छा है। यह इलेक्ट्रॉनिक है।"
एरिजोना ने नाबालिगों को इलेक्ट्रॉनिक सिगरेट बेचने पर प्रतिबंध की योजना बनाई है।
वाशिंगटन राज्य में, किंग काउंटी बोर्ड के स्वास्थ्य विभाग ने सार्वजनिक स्थानों में इलेक्ट्रॉनिक सिगरेट के धूम्रपान पर प्रतिबंध लगा दिया है और नाबालिगों को बिक्री किए जाने को भी निषिद्ध कर दिया है।
सन्दर्भ
इलेक्ट्रानिक सिगरेट एस अ क्विटिंग ऑप्शन ने अध्ययन (सार्वजनिक स्वास्थ्य के बॉस्टन विश्वविद्यालय स्कूल और कैलिफोर्निया के विश्वविद्यालय द्वारा आयोजित) का समर्थन किया।
क़ुबूल है
कहानी
यह कहानी असद (करन सिंह ग्रोवर) और ज़ोया (सुरभि ज्योति) की है। यह दोनों की हत्या हो जाती और कहानी 20 वर्ष आगे बढ़ जाता है। उन दोनों के दो जुड़वा बच्चे सनम और सेहर रहते हैं। पंजाब में सनम के दादी के मृत्यु होने के पश्चात वह भोपाल नौकरी की तलाश में आ जाती है। वह इब्रहीम के हवेली में आ जाती है। तब उसे नहीं पता रहता कि यह हवेली पहले उसके परिवार की थी। वहाँ जाने के बाद उसे यह सच्चाई का पता चलता है कि आहिल तनवीर का सौतेला बेटा है और तनवीर ने ही उसके माता पिता कि हत्या की थी।
अशुक्राणुता
जब किसी पुरुष के वीर्य में शुक्राणु इतने कम होते हैं कि उन्हे गिनना ही सम्भव न हो तो उसकी इस चिकित्सकीय स्थिति को अशुक्राणुता (Azoospermia) कहते हैं। इसके कारण पुरुष की जनन क्षमता अत्यन्त कम होती है या लगभग शून्य हो सकती है। किन्तु अशुक्राणुता के कई रूप हैं जिन्हें ठीक किया जा सकता है। मानवों में लगभग १ प्रतिशत पुरुष अशुक्राणुता से ग्रस्त होते हैं और पुरुष नपुंषकता के लगभग २० प्रतिशत मामलों में अशुक्राणुता ही मुख्य कारण होती है।
बन्ना
राजस्थान और मालवा ,हरियाणा के कुछ हिस्सों में राजपूत लडको को बन्ना कहकर सम्बोदित किया जाता है और राजपूत लडकी को बाईसा कह कर ये एक सम्मान जनक शब्द है।
गुणाकर मुले
गुणाकर मुले  (मराठी:गुणाकर मुळे) (३ जनवरी, १९३५ - १६ अक्टूबर, २००९) हिन्दी और अंग्रेजी में विज्ञान-लेखन को लोकप्रिय बनाने वाले जाने माने लेखक थे।